De Partei håt am 9. November 1923 de durch Ruhrkampf und Inflation desolate Lage im Deitschen  Reich zum so ghoaßna Hitler-Putsch nutzn woin, is aba gscheitert. Seit 1930 håt de Partei in ganz Deitschland enorme Wahlerfolge ghabt. 1933 is da Adolf Hitler dann mit da NSDAP an de Macht kemma. Sie wor boid danach de oanzige in Deitschland zuaglassne politische Partei. De Nationalsozialistische Diktatur håt bis 1945 Bestand ghabt. Während dera Zeit san unzählige Verbrechn wia da Völkamord an de Judn (Holocaust) beganga worn, Hitler war a da Auslesa vom Zwoaten Wäidkriag. Nach'm End vom Zwoaten Wäidkriag is de NSDAP ois verbrecherische Organisation verbotn worn.